
                  PARLAMENTUL  ROMÂNIEI
                    CAMERA DEPUTAŢILOR

	COMISIA JURIDICĂ,  DE
DISCIPLINĂ  ŞI IMUNITĂŢI
	                  Bucureşti, 10.06.2009
                  Nr. PL-x  670/2008


                                                   RAPORT

        asupra proiectului de  Lege pentru completarea Legii recunoştinţei 
faţă de eroii-martiri şi luptătorii care au contribuit la victoria Revoluţiei 
române din decembrie 1989, precum şi faţă de persoanele care şi-au 
jertfit viaţa sau au avut de suferit în urma revoltei muncitoreşti 
anticomuniste de la Braşov din  noiembrie 1987, nr.341/2004

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu  proiectul de Lege pentru completarea Legii recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004, trimis cu adresa nr. PL-x 670  din 4 noiembrie 2008, înregistrată sub nr. 1051 din  7 noiembrie 2008.

 

Senatul, în calitate de primă Cameră sesizată, a dezbătut şi adoptat acest proiect de lege în şedinţa din 21 octombrie 2008.

 Potrivit prevederilor art. 75 din Constituţia României, republicată, şi ale    art. 92 alin.(9) pct.1 din Regulamentul Camerei Deputaţilor, republicat, Camera Deputaţilor  este  Cameră decizională. 
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr.741 din 19 iunie 2008.

Guvernul, prin punctele de vedere transmise cu adresele nr. 2389 din 29 septembrie 2008, respectiv nr. 987 din 6 mai 2009,  nu susţine adoptarea acestei iniţiative legislative.
Comisia pentru administraţie publică, amenajarea teritoriului şi  echilibru  ecologic  a avizat favorabil iniţiativa legislativă, conform avizului nr. 26/3017 din  27 ianuarie 2009.

Proiectul de lege are ca obiect de reglementare completarea Legii recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004, în sensul instituirii unei  comisii tehnice pentru verificarea  autenticităţii documentelor aflate în dosarele de preschimbare a certificatelor de revoluţionar, precum şi  al  stabilirii competenţei exclusive a instanţelor de contencios administrativ de a soluţiona litigiile referitoare la modalitatea de preschimbare a certificatelor de revoluţionar.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au dezbătut iniţiativa legislativă susmenţionată,  în şedinţa  din 10  iunie 2009.
Cu prilejul dezbaterilor, membrii Comisiei au constatat că  proiectul de lege  nu  se justifică  întrucât potrivit art. 13 alin. (1) din Normele de aplicare a Legii nr. 341/2004, la nivelul SSPR funcţionează deja o comisie cu atribuţii de verificare a documentelor depuse în vederea preschimbării certificatelor doveditoare care, în perioada 1990-1997, au fost eliberate de Comisia pentru aplicarea Legii pentru cinstirea eroilor-martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din decembrie 1989 nr. 42/1990.

Totodată, membrii Comisiei au  apreciat că, spre deosebire de textul        alin. (2) propus a fi introdus la art. 11, art. 13 alin. (4) şi alin. (5) din Normele metodologice prevede că, la şedinţele Comisiei pot participa, cu statut de observator, reprezentanţi ai revoluţionarilor sau ai structurilor asociative ale acestora, precum şi orice alte persoane, la invitaţia preşedintelui Comisiei, iar preşedinţii organizaţiilor de revoluţionari care au acordat avizul reactualizat în cazul cererilor analizate în cadrul şedinţelor respective, sunt invitaţi, în mod obligatoriu.

De asemenea,  Secretariatul de Stat pentru -Problemele Revoluţionarilor din Decembrie 1989 a iniţiat o dezbatere publică privind elaborarea unui act normativ de modificare a Legii nr. 341/2004.
La lucrările Comisiei a participat, în calitate de invitat, din partea Ministerului Administraţiei  şi  Internelor domnul Pătuleanu Marin - secretar de stat. 

La şedinţă au fost prezenţi 16 deputaţi, din totalul de 24 membri ai Comisiei juridice, de disciplină şi imunităţi.

În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor respingerea proiectului de Lege pentru completarea Legii recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004.
 

În raport cu obiectul şi conţinutul reglementării, proiectul de lege  face parte din categoria legilor ordinare.

          PREŞEDINTE,                                            SECRETAR,

           Daniel BUDA                                     Gabriel ANDRONACHE

